CELEX: 32011R0767
Language: da
Date: 2011-08-02 00:00:00
Title: Kommissionens gennemførelsesforordning (EU) nr. 767/2011 af 2. august 2011 om ændring af forordning (EF) nr. 3199/93 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift for så vidt angår Tjekkiet og Letland

3.8.2011   
            
            
               DA
            
            
               Den Europæiske Unions Tidende
            
            
               L 200/14
            
         KOMMISSIONENS GENNEMFØRELSESFORORDNING (EU) Nr. 767/2011
   af 2. august 2011
   om ændring af forordning (EF) nr. 3199/93 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift for så vidt angår Tjekkiet og Letland
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer (1), særlig artikel 27, stk. 4, og
   ud fra følgende betragtninger:
   
               (1)
            
            
               I henhold til artikel 27, stk. 1, litra a), i direktiv 92/83/EØF skal medlemsstaterne punktafgiftsfritage alkohol, der er blevet fuldstændig denatureret i overensstemmelse med en medlemsstats forskrifter, når sådanne forskrifter er behørigt anmeldt og godkendt i overensstemmelse med stk. 3 og 4 i nævnte artikel.
            
         
               (2)
            
            
               I Kommissionens forordning (EF) nr. 3199/93 (2) er det fastsat, at de denatureringsmidler, som medlemsstaterne anvender til fuldstændig denaturering af alkohol i overensstemmelse med artikel 27, stk. 1, litra a), i direktiv 92/83/EØF, skal være beskrevet i bilaget til forordningen.
            
         
               (3)
            
            
               Tjekkiet meddelte den 13. maj 2010 en række ændringer af landets denatureringsproces som beskrevet i forordning (EF) nr. 3199/93.
            
         
               (4)
            
            
               Kommissionen videresendte denne meddelelse til de øvrige medlemsstater den 18. juni 2010.
            
         
               (5)
            
            
               Der er modtaget indsigelser over for de af Tjekkiet anmeldte krav. Derfor er proceduren i artikel 27, stk. 4, i direktiv 92/83/EØF blevet fulgt. Efter drøftelser i Udvalget om Punktafgifter har Tjekkiet ændret sit oprindelige forslag således, at de foreslåede krav ikke skulle give anledning til svig, unddragelse eller misbrug.
            
         
               (6)
            
            
               I overensstemmelse med artikel 27, stk. 5, i direktiv 92/83/EØF meddelte Polen den 26. maj 2010 Kommissionen at have påvist misbrug af fuldstændig denatureret alkohol, som er fritaget for punktafgift i medfør af artikel 27, stk. 1, litra a), i direktiv 92/83/EØF og denatureret efter Letlands metode, der er tilladt ifølge forordning (EF) nr. 3199/93, og som består af en blanding af mindst 3 liter isopropylalkohol og 2 g denatoniumbenzoat pr. 100 liter alkohol.
            
         
               (7)
            
            
               Kommissionen videresendte denne meddelelse fra Polen til de øvrige medlemsstater den 25. juni 2010.
            
         
               (8)
            
            
               Reaktioner på meddelelsen og drøftelser i Udvalget om Punktafgifter viste, at flertallet af medlemsstaterne var enige i Polens standpunkt. Letland har som reaktion på Polens betænkeligheder meddelt Kommissionen sin accept af at ændre denatureringsmetoden som beskrevet i forordning (EF) nr. 3199/93.
            
         
               (9)
            
            
               Forordning (EF) nr. 3199/93 bør derfor ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra Udvalget om Punktafgifter —
            
         VEDTAGET DENNE FORORDNING:
   Artikel 1
   Bilaget til forordning (EF) nr. 3199/93 ændres som anført i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. august 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 316 af 31.10.1992, s. 21.
   
      (2)  EFT L 288 af 23.11.1993, s. 12.
   
      BILAG
      I bilaget til forordning (EF) nr. 3199/93 foretages følgende ændringer:
      
                  1)
               
               
                  Oplysningerne om Tjekkiet affattes således:
                  »Tjekkiet
                  
                  Pr. hektoliter ren alkohol:
                  
                              1)
                           
                           
                              
                                          —
                                       
                                       
                                          1 gram denatoniumbenzoat
                                       
                                    
                                          —
                                       
                                       
                                          0,2 liter thiophen
                                       
                                    
                                          —
                                       
                                       
                                          1 liter methylethylketon (butanon) og
                                       
                                    
                                          —
                                       
                                       
                                          0,2 gram methylenblåt (C.I. Basic Blue 52015).
                                       
                                    
                        
                              2)
                           
                           
                              
                                          —
                                       
                                       
                                          0,4 liter solventnafta
                                       
                                    
                                          —
                                       
                                       
                                          0,2 liter petroleum og
                                       
                                    
                                          —
                                       
                                       
                                          0,1 liter rensebenzin.
                                       
                                    
                        
                              3)
                           
                           
                              
                                          —
                                       
                                       
                                          3 liter ethyl-tert-butylether (ETBE), CAS: 637-92-3
                                       
                                    
                                          —
                                       
                                       
                                          1 liter isopropylalkohol (IPA), CAS: 67-63-0
                                       
                                    
                                          —
                                       
                                       
                                          1,0 liter blyfri benzin (BA 95 Natural), CAS: 86290-81-5
                                       
                                    
                                          —
                                       
                                       
                                          10 milligram fluorescein, CAS: 2321-07-05«
                                       
                                    
                        
            
                  2)
               
               
                  Oplysningerne om Letland affattes således:
                  »Letland
                  
                  Minimumsmængde pr. hektoliter alkohol:
                  
                              1)
                           
                           
                              blanding af følgende stoffer:
                              
                                          —
                                       
                                       
                                          isopropylalkohol 9 liter
                                       
                                    
                                          —
                                       
                                       
                                          acetone 1 liter
                                       
                                    
                                          —
                                       
                                       
                                          methylenblåt eller thymolblåt eller krystalviolet 0,4 gram
                                       
                                    
                        
                              2)
                           
                           
                              blanding af følgende stoffer:
                              
                                          —
                                       
                                       
                                          methylethylketon 2 liter
                                       
                                    
                                          —
                                       
                                       
                                          methylisobutylketon 3 liter
                                       
                                    
                        
                              3)
                           
                           
                              blanding af følgende stoffer:
                              
                                          —
                                       
                                       
                                          acetone 3 liter
                                       
                                    
                                          —
                                       
                                       
                                          denatoniumbenzoat 2 gram
                                       
                                    
                        
                              4.
                           
                           
                              ethylacetat 10 liter.
                           
                        Minimumsmængde pr. hektoliter vandfri ethylalkohol (med et maksimalt vandindhold på 0,5 %):
                  
                              1)
                           
                           
                              rensebenzin eller petroleum: minimum 5 liter og maksimum 7 liter.«